අකුරැස්‌ස විල්පිට නිල්වලා ගුරු අභ්‍යාස විද්‍යා පීඨයේ ඉගෙනුම ලැබු මයෝමි සංජීවනිගේ අතුරුදන් විම සම්බන්ධCID  පරික්ෂණ  සිදුකරන ආකාරය පිළිබද සැකයක් මතුව ඇතැයි පවසමින් ඇයගේ මව  අද  ජාතික පොලිස් කොමිසමට පැමිණිල්ලක් ඉදිරිපත් කලා.අදාළ නඩුව සම්බන්ධයෙන් ඉදිරියේදී පෙනී සිටිමට නියමිත නීතීඥ උදුල් ප්‍රේමරත්න ප්‍රමුඛ නීතීඥවරුන් පිරිසක්ද එම අවස්ථාවට  එක්වුණා.මෙහිදී අදාළ පෙත්සම මගින් මයෝමිගේ මව දන්වා සිටියේ සිය දියණියගේ අතුරුදන්වීම පිළිබද දැනට අපරාධ පරීක්ෂණ දෙපාර්තමේන්තුව සිදුකරන පරීක්ෂණ මන්දගාමි බවයි.එම පෙත්ම මගින් වැඩිදුරටත් ප්‍රකාශ කර සිටියේ මෙම සිද්ධියෙහි විමර්ෂණ කටයුතු යට ගැසීමේ අරමුණු කොට ගෙන කිසිදු සාධාරණ හේතුවකින් තොරව මීට පෙර මෙම සිදුවීම විමර්ෂණය කරන ලද මාතර ළමා හා කාන්තා කාර්යංශයේ ස්ථානාධිපති වරුණි බෝගහවත්ත  විසින්  තමා කරන ලද පැමිණිලෙහි විමර්ෂණයෙහි තමන්ද සැක කාරියක් ලෙස නම් කර  මාස 3 කට රිමාන්ඩි බන්ධනාගාර ගත කල බවයි.